cyanic-selkie/wikianc huggingface dataset:
సునీల్ వాల్సన్
1983 క్రికెట్ ప్రపంచ కప్
తదుపరి సీజన్‌లో ఢిల్లీ తరపున ప్రాతినిధ్యం వహించి మంచి ఆటతీరును ప్రదర్శించాడు. అది ప్రపంచ కప్‌కు ఎంపికవడంలో సహాయపడింది. 1983 ప్రపంచ కప్ ఫైనల్ లో కపిల్ దేవ్ చేసిన 175 పరుగుల నాక్ సమయంలో సునీల్ 12వ వ్యక్తిగా ఉన్నాడు. అయినాకానీ భారత్‌కు ప్రాతినిధ్యం వహించే అవకాశం రాలేదు.
ఇతర వివరాలు
భారతదేశం ప్రపంచ కప్ విజయం ఆధారంగా 2021లో రూపొందించబడిన 83 అనే పినిమాలో వాల్సన్ పాత్రను ఆర్ బద్రీ పోషించాడు.
మూలాలు
వర్గం:జీవిస్తున్న ప్రజలు వర్గం:1958 జననాలు వర్గం:హైదరాబాదు జిల్లా క్రీడాకారులు వర్గం:హైదరాబాదు జిల్లా వ్యక్తులు వర్గం:భారతీయ క్రికెట్ క్రీడాకారులు వర్గం:భారతీయ టెస్ట్ క్రికెట్ క్రీడాకారులు వర్గం:భారతీయ వన్డే క్రికెట్ క్రీడాకారులు వర్గం:తెలంగాణ క్రికెట్ క్రీడాకారులు
ఫిలిప్ గుణవర్ధనే
డాన్ ఫిలిప్ రూపసింఘే గుణవర్ధనే (1901 జనవరి 11 - 1972 మార్చి 26) శ్రీలంక మార్క్సిస్ట్ రాజకీయ నాయకుడు, వామపక్షవాది. ట్రోత్స్కీయిజం(Trotskyism) ప్రవేశపెట్టినందుకు ప్రసిద్ధి చెందిన సిలోన్‌ లోని మొదటి రాజకీయ పార్టీ అయిన లంకా సమసమాజ పార్టీ స్థాపకుడు, తరువాత అతను మహాజన ఎక్సత్ పెరమునను స్థాపించాడు. ఆయనని 'సోషలిజం పితామహుడు', 'బోరలుగోడ సింహం' అని అక్కడి ప్రజలు పిలుచుకుంటారు. ఆయన స్టేట్ కౌన్సిల్ ఆఫ్ సిలోన్, సిలోన్ పార్లమెంటు సభ్యుడుగా విధులు నిర్వర్తించాడు. అతను 1956 నుండి 1959 వరకు ఎస్. డబ్ల్యూ. ఆర్. డి. బండారునాయకే ఆధ్వర్యంలో వ్యవసాయం, ఆహార మంత్రిగా చేశారు. అలాగే 1965 నుండి 1970 వరకు డడ్లీ సేనానాయక ఆధ్వర్యంలో జాతీయ ప్రభుత్వంలో పరిశ్రమలు, మత్స్య శాఖ మంత్రిగా కూడా పనిచేశారు.
ఆయన కుమారుడు దినేష్‌ గుణవర్ధనే శ్రీలంక 15వ ప్రధానమంత్రిగా 2022 జులై 22న పదవీప్రమాణం చేశారు.
వ్యక్తిగత జీవితం
ఫిలిప్ గుణవర్ధనే 1901 జనవరి 11న హేవగాం కోరలేలోని అవిస్సావెల్లాలోని బోరలుగూడ ​​గ్రామంలో జన్మించారు. అతని తల్లి సియన కోరలేలోని దోంపేకి చెందిన డోనా లియనోర గుణశేఖర. అతని తండ్రి డాన్ జాకోలిస్ రూపసింఘే గుణవర్దనే. అతను బోరలుగోడ రాలహామి అని పిలువబడే స్థానిక భూస్వామి. అతను 1915 సింహళీ-ముస్లిం అల్లర్ల సమయంలో వైవాహిక చట్టం ప్రకారం జైలులో మరణశిక్ష విధించబడే వరకు గ్రామ పెద్ద (రాళహామి) విదానే ఆరాచ్చిగా పనిచేశాడు. ఆయన భార్య పిటిషన్‌పై గవర్నర్‌ వెనక్కి తీసుకున్నారు. అతను ముగ్గురు అబ్బాయిలు, ఏడుగురు అమ్మాయిలతో కూడిన కుటుంబంలో మూడవ సంతానం. ఇందులో రాబర్ట్ గుణవర్దనే, కరోలిన్ ఆంథోనిపిళ్లై వామపక్ష రాజకీయ నాయకులుగా మారారు.
ఫిలిప్ గుణవర్దనే 1939లో కుసుమ అమరసింహను వివాహం చేసుకున్నాడు, ఆమె 1948-1960 మధ్య పార్లమెంటు సభ్యురాలుగా పనిచేసింది. వారికి ఐదుగురు సంతానం. వారు మాజీ క్యాబినెట్ మంత్రి ఇందిక గుణవర్దనే, కొలంబో మాజీ మేయర్ ప్రసన్న గుణవర్దనే, సాహిత్యంలో రాష్ట్ర అవార్డు గ్రహీత లక్మాలి గుణవర్దనే, ప్రస్తుత శ్రీలంక ప్రధాని దినేష్ గుణవర్దనే, మాజీ మంత్రి గీతాంజనా గుణవర్దనే.
అతని మేనకోడలు వివియన్నే గూనెవర్ధనే ఎల్.ఎస్.ఎస్.పి మరొక వ్యవస్థాపకుడు లెస్లీ గుణవర్దనేని వివాహం చేసుకుంది. అతని మనవడు యాదమిని గుణవర్దనే శ్రీలంక పీపుల్స్ ఫ్రీడమ్ అలయన్స్ నుండి పార్లమెంటుకు నియమితులయ్యాడు.
చదువు
ఫిలిప్ గుణవర్ధనే ప్రాథమిక విద్య స్థానికంగా బోరలుగోడ దేవాలయం, సిద్ధార్థ విద్యాలయ, కలుఅగ్గలలో జరిగింది. తన మాధ్యమిక విద్య కొలంబోలోని ప్రిన్స్ ఆఫ్ వేల్స్ కళాశాల, మొరటువా, ఆనంద కళాశాలలో పూర్తిచేసాడు. ఆనంద కళాశాలలో చదువుతున్నప్పుడు, అతను టి. బి. జయ ఇంట్లో ఉండేవాడు. ఆయన లండన్ మెట్రిక్యులేషన్‌లో ఉత్తీర్ణత సాధించి ఆర్థిక శాస్త్రాన్ని అభ్యసించడానికి కొలంబోలోని యూనివర్శిటీ కాలేజీలో ప్రవేశించాడు. అప్పుడే సిలోన్ నేషనల్ కాంగ్రెస్‌లో చేరాడు, కానీ యంగ్ లంక లీగ్ కార్యకలాపాల వైపు ఆకర్షితుడయ్యాడు.
భారత స్వాతంత్ర్యోద్యమంలో
ఫిలిప్ గుణవర్ధనే సామ్రాజ్యవాదానికి, వలస వాదానికి వ్యతిరేకంగా పోరాటం చేశారు. ఇందులో భాగంగా భారత స్వాతంత్ర్య పోరాటంలోనూ కీలకపాత్ర పోషించాడు. లండన్ లో చదువుకునే సమయంలోనే ఆయనకు జవహర్ లాల్ నెహ్రూ, జోమో కెన్యట్టా (కెన్యా) వంటి అంతర్జాతీయ స్వాతంత్ర్య పోరాట యోధులతో పరిచయం ఏర్పడింది. తదనంతర కాలంలో ఆయన నెహ్రూ, కృష్ణమీనన్ వంటి నేతలతో కలిసి సామ్రాజ్యవాద వ్యతిరేక ఇండియన్ లీగ్ కోసం పనిచేశారు. అంతేకాదు, లోక్ నాయక్ జయప్రకాశ్ నారాయణన్ తోనూ సత్సంబంధాలు కలిగి ఉండేవాడు. ఆయన 1942లో భారత స్వాతంత్ర్య పోరాటంలో పాల్గొని జైలుపాలు అయ్యాడు. 1943లో ఆయనను శ్రీలంక తరలించి ఆర్నెల్ల పాటు ఖైదు చేశారు. ఆయన 1972 మార్చి 26న మరణించాడు.
మూలాలు
వర్గం:1901 జననాలు వర్గం:1972 మరణాలు వర్గం:లంక సమసమాజ పార్టీ రాజకీయ నాయకులు వర్గం:మహాజన ఎక్సత్ పెరమున రాజకీయ నాయకులు వర్గం:మార్క్సిస్ట్ జర్నలిస్టులు వర్గం:బ్రిటీష్ సిలోన్ ప్రజలు వర్గం:శ్రీలంక స్వాతంత్ర్య కార్యకర్తలు వర్గం:శ్రీలంక పాత్రికేయులు వర్గం:శ్రీలంక సోషలిస్టులు వర్గం:శ్రీలంక ట్రోత్స్కీయిస్టులు వర్గం:భారత స్వాతంత్ర్య సమరయోధులు
సారాహ్
సారాహ్ : ప్రవక్త ఇబ్రాహీం భార్య ఇస్ హాక్ (ఇస్సాకు) తల్లి. ఇబ్రాహీంను ఇస్మాయీల్, హాజరా లను ఎడారిలో వదిలేసి రమ్మని చెబుతుంది. ఈమె సంతానం నుండే యూదులు ఏసుక్రీస్తు జన్మించారు. ముస్లిములు ఈమెను సారాహ్ అంటారు. ఈమె మొదట గొడ్రాలు అయ్యి పిల్లలు కలగకపోతే తన దాసి అయిన హాజరాను ఇబ్రాహీంతో పెళ్ళాడమని కోరి, ఇబ్రాహీం వంశాన్ని కనమని కోరుతుంది.
సారా మొదటి పేరు సారయి (అనగా రాజకుమారి లేదా తగాదాకోరు). సారయి పేరు సారాగా మారినది. సారయి పేరుకి పరిపాలకురాలు, రాణి అని అర్థం. బైబిల్ ప్రకారం ప్రభుఫు ఆమెను దీవించి ఆమె నుండి అనేక జాతులను, రాజులను ఉధ్భవించేలా చేశారు. అబ్రహాము బహు జాతులకు తండ్రి. అయితే సారా బహుజాతులకు, రాజులకు జన్మనిచ్చింది. ఈ కోవలోనే మెస్సయ్యా పుట్టారు.
కుటుంబ నేపథ్యం, జీవితం
సారా జన్మస్తలం కల్దీయుల నగరం. ఉన్నత కుటుంబంలో తెరాకు జన్మించారు, అబ్రహాముకి చెల్లెలు. తన భర్త కంటే సారా 10 సంవత్సరాలు చిన్నది. సారా అందగత్తె, ఆమెకు అన్ని సంపదలు ఉన్నా, సంతానం కలుగలేదు. గొడ్రాలుగా చాలా బాధను అనుభవించింది. కానీ, ఆమెకు వయస్సు మల్లిననూ దేవుడు కరుణించి సంతానం కలిగించారు. 90 వ యేట సారాకు ఈసాకు పుట్టినందుకు సంతోష పడింది.
ఇవీ చూడండి
వర్గం:ఇబ్రాహీం వర్గం:బైబిల్ పాత్రలు
కుప్పం మండలం
కుప్పం మండలం, ఆంధ్రప్రదేశ్ రాష్ట్రంలోని చిత్తూరు జిల్లాకు చెందిన ఒక మండలం.
మండల గణాంకాలు
2001 భారత జనాభా లెక్కలు ప్రకారం మండలం లోని జనాభా - మొత్తం 1,02,947 - అందులో పురుషులు 52,209 మంది కాగా - స్త్రీలు 50,738 మంది ఉన్నారు. అక్షరాస్యత రేటు మొత్తం 52.72% -అక్షరాస్యత రేటు పురుషులు 63.27% - స్త్రీలు అక్షరాస్యత రేటు 41.89%
జానపదుల జ్యోతి నృత్యం
వర్గం:విలీనం నుండి దారిమార్పు తరగతి వ్యాసాలు
రేణిగుంట మండలం
రేణిగుంట మండలం, ఆంధ్రప్రదేశ్ రాష్ట్రంలోని తిరుపతి జిల్లాకు చెందిన ఒక మండలం.
మండల గణాంకాలు
2001 2001 భారత జనాభా లెక్కలు ప్రకారం మండల జనాభా -మొత్తం 66,563 - అందులో పురుషులు 33,801 మందికాగా, స్త్రీలు 32,762 మంది ఉన్నారు.
మహబూబ్​నగర్​ జిల్లా గ్రామాల జాబితా
తెలంగాణ రాష్ట్రం ఏర్పడిన తరువాత, ప్రభుత్వం 2016 లో జిల్లాలను, మండలాలను పునర్వ్యవస్థీకరించింది. అందులో భాగంగా పూర్వపు 10 జిల్లాలలో హైదరాబాదు జిల్లా మినహా, ఆదిలాబాదు, కరీంనగర్, నిజామాబాదు, వరంగల్, ఖమ్మం, మెదక్, మహబూబ్​నగర్, నల్గొండ, రంగారెడ్డి జిల్లాలను 31 జిల్లాలు, 68 (వరంగల్ గ్రామీణ రెవెన్యూ డివిజను తరువాత ఉనికిలో లేదు) రెవెన్యూ డివిజన్లు, 584 మండలాలుగా పునర్వ్యవస్థీకరించి 2016 అక్టోబరు 11 నుండి దసరా పండగ సందర్భంగా ఆనాటినుండి అమలులోకి తెస్తూ ఉత్తర్వులు జారీ చేసింది. ఇందులో భాగంగా పూర్వపు మహబూబ్​నగర్​ జిల్లా లోని మండలాలను విడదీసి, మహబూబ్​నగర్​, వనపర్తి, నాగర్‌కర్నూలు, జోగులాంబ అనే నాలుగు జిల్లాలను కొత్తగా ఏర్పాటు చేసారు.ఈ గ్రామాలు పూర్వపు మహబూబ్​నగర్​ జిల్లా నుండి, కొత్తగా ఏర్పడిన మహబూబ్​నగర్​ జిల్లాలో చేరిన వివిధ గ్రామాల జాబితాను కింది పట్టికలో చూడవచ్చు.
గ్రామాల జాబితా
వర్గం:తెలంగాణ గ్రామాలు
ప్రేమి విశ్వనాథ్
ప్రేమి విశ్వనాథ్ కేరళ రాష్ట్రానికి చెందిన బుల్లితెర నటి. స్టార్ మాలో ప్రసారం అవుతున్న కార్తీక దీపం ధారావాహికతో తెలుగు టీవిరంగంలోకి ప్రవేశించింది.
జననం - విద్యాభ్యాసం
ప్రేమి 1991, డిసెంబరు 2న విశ్వనాథ్, కాంచన దంపతులకు కేరళ రాష్ట్రం ఎర్నాకులంలోని ఎడప్పల్లిలో జన్మించింది. న్యాయవాద కోర్సు చేసింది. కొచ్చిలోని ఒక సంస్థకు లీగల్‌ అడ్వైజర్‌గా పనిచేసిన ప్రేమికి ఫొటోగ్రఫీ అంటే అమితమైన ఇష్టం. ఆ ఇష్టంతో కొన్ని పెళ్ళిళ్ళకు ఫొటోగ్రఫీ చేసింది.
కుటుంబ నేపథ్యం
కేరళలో పేరుపొందిన జోతిష్యుడైన డా. టి.ఎస్‌. వినీత్‌ భట్‌ తో ప్రేమి వివాహం జరిగింది.
టీవిరంగం
నటనకు ముందు మోడలింగ్ రంగంలో గుర్తింపు సాధించిన ప్రేమి, 2013లో ఏసియానెట్ మలయాళం టెలివిజన్‌లో వచ్చిన కరతముత్తు అనే ధారావాహిక ద్వారా టీవిరంగంలోకి ప్రవేశించింది. ఆ ధారావాహిక మలయాళ టీవిరంగంలో సంచలనాన్ని సృష్టించి, ప్రేమి నటనకి మంచిపేరు వచ్చింది. ఈ ధారావాహిక కార్తీకదీపం పేరుతో తెలుగులో రిమేక్ చేయబడి 2017, అక్టోబరు 16వ తేదీ నుంచి స్టార్ మాలో ప్రసారం చేయబడుతుంది. తెలుగులో కూడా ఈ ధారావాహిక మొదటి స్థానంలో నిలిచింది. ఆ తరువాత మరో రెండు ధారావాహికల్లో, రెండు తమిళ చిత్రాల్లో నటించింది.
ఇతర లంకెలు
వర్గం:1991 జననాలు వర్గం:మలయాళీ మహిళలు వర్గం:కేరళ మహిళలు వర్గం:టెలివిజన్ నటీమణులు వర్గం:తెలుగు టెలివిజన్ నటీమణులు
పలమనేరు మండలం
పలమనేరు మండలం, ఆంధ్రప్రదేశ్ రాష్ట్రం, చిత్తూరు జిల్లాకు చెందిన ఒక మండలం.
గూఢ మలాని శాసనసభ నియోజకవర్గం
గూఢ మలాని శాసనసభ నియోజకవర్గం రాజస్థాన్ రాష్ట్రంలోని నియోజకవర్గాలలో ఒకటి. ఈ నియోజకవర్గం బార్మర్ జిల్లా, బార్మర్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:రాజస్థాన్ శాసనసభ నియోజకవర్గాలు
హాజరా
హాజరా : ఇస్మాయీల్ తల్లి. ఇబ్రాహీం భార్య. ఇబ్రాహీం ఇష్మాయిల్ హాజరా లను ఎడారిలో వదిలేస్తాడు. అల్లాహ్ హాజరా (హాగరు) ప్రార్థన విని నీళ్ళ ఊటను పుట్టిస్తాడు. అదే జమ్ జమ్ బావి గా స్థిరపడింది. ఈమె సంతానం నుండే అరబ్బులు మహమ్మదు ప్రవక్త జన్మించారు. క్రైస్తవులు ఈమెను హాగరు అంటారు. ఇబ్రాహీం పెద్దభార్య సారాహ్ గొడ్రాలు అయ్యి పిల్లలు కలగకపోతే ఈమెతో పిల్లల్ల్ని కనమని అబ్రాహాం ను కోరుతుంది.
వర్గం:ఇబ్రాహీం వర్గం:బైబిల్ పాత్రలు హజ్రత్ ఇబ్రాహీం అలైహిస్సలాం తన జేష్ఠ పుత్రుడైన ఇస్మాయీల్ ను, సతీమణి అయిన హజ్రత్ హాజిరా అలైహిస్సలాం ను కాబా ఎగువ భాగాన వదలివెళ్లిన తర్వాత ఉన్న ఆ కాసిన్ని ఖర్జూరాలు, నీళ్ళూ అయిపోయాయి. ఏ ప్రాణి నివసించని ఆ రాతి నేలలో తీవ్రమయిన దాహంతో నాలుక పీక్కుపోయింది. చివరికి పసికందుని తాపించేందుకు పాలు కూడా లేకుండా ఇంకిపోయాయి. ఏం చేయాలో, ఎలా దాహం తీర్చుకోవాలో, ఏ విధంగా బాలుడ్ని రక్షించుకోవాలో తోచని అయోమయ స్థితిలో పడిఉన్నారు హజ్రత్ హాజిరా అలైహిస్సలాం.
అయినా తాను నిరాశ చెందలేదు. నిస్పృహకు లోనవ్వలేదు. తమ వంతు కృషి ప్రారంభించారు. ఒకసారి సఫా కొండపైకి ఎక్కి చూస్తే, మరోసారి మర్వా కొండపైకెక్కి ‘నీళ్ళు లభించే మార్గం దొరక్కపోతుందా!’ అని ఎదురు చూపులు చూస్తున్నారు. ఇలా సఫా నుండి మర్వా వరకు, మర్వా నుండి సఫా వరకు ఏడు సార్లు దౌడు తీశారు హజ్రత్ హాజిరా అలైహిస్సలాం చివరికి మర్వా కొండపై ఉండగా ఏదో అలికిడి ...! ఏమై ఉంటుందా...!! అని బాల ఇస్మాయీల్ వద్దకు చేరుకున్నారు. పసికందు మండుటెండల్లో భరించలేని ఆకలితో అల్లాడిపోతున్నాడు పాపం! అప్పుడే దైవదూత ప్రత్యక్షమై తన రెక్కలతో నేలలో రాజేయంగా చుక్క నీరు కూడా లభ్యం కాని ఆ నల్లరాతి నేల నుండి జలనిధి పెల్లుబికింది. హజ్రత్ హాజిరా అలైహిస్సలాం గారు ముందు బాల ఇస్మాయీల్ దాహాన్ని తీర్చి తర్వాత తానూ దాహం తీర్చుకున్నారు. తన అన్వేషణ ఫలించినందుకు, తన శ్రమకు మించిన వరాన్ని అల్లాహ్ అనుగ్రహించినందుకు దైవానికి మనసారా కృతజ్ఞతాభివందనలు తెలుపుకున్నారు.
జమ్ జమ్ పేరు ఎలా పడింది?
ఆ పిదప పారే ఆ జలనిధిని చూసి “ఇది ఇలానే పారుతూ ఉంటే అతి తొందరగా అంతమైపోతుంద”ని భావించి, దాని చుట్టూ మట్టితో గట్టు వేస్తూ ఈ జలనిధిని ఎలాగైనా కాపాడుకోవాలన్న తీవ్ర తపనతో ఆమె నోట అప్రయత్నంగా వెలువడిన అమృత వాక్కు ‘జమ్ జమ్’ (అంటే అప్పటి భాషలో ఆగిపో, ఆగిపో అని అర్ధం). ఆ చిన్నపాటి గట్టులో ఆ మహత్తర జలనిధిని ఆపే శక్తి లేకపోయినా ఆమె నోట అపూర్వ విశ్వాసంతో వెలువడిన పలుకు మహిమతో ఆ జలం జలనిధిగా ఓ చోట నిలిచిపోయింది. అదే జమ్ జమ్ బావిగా ప్రసిద్ధి చెందింది.
ఓ సందర్భాన దైవప్రవక్త సల్లల్లాహు అలైహివ సల్లం ఇలా అన్నారు: “అల్లాహ్ ఇస్మాయీల్ తల్లిని కరుణించుగాక! ఆమె గనక ఈ జలనిధికి గట్టు వేసి ఆపి ఉండకపోతే ప్రళయం వరకూ జమ్ జమ్ జలం పారే సెలయేరయ్యేది.”
జమ్ జమ్ జల నిధి
జమ్ జమ్ బావి స్వర్గపు సెలయేర్లలోని ఓ సెలయేరు. ప్రవక్త ఇబ్రాహీం అలైహిస్సలాం మక్కా కోసం చేసిన దుఆ తర్వాత అల్లాహ్ అనుగ్రహించి ప్రసాదించిన తొలి బహుమతి ఈ జలం. మక్కా అంతటి పవిత్ర నగరం ఉనికిలోకి రావడానికి, జనవాహినితో, దైవదాసుల రాకపోకలతో అలరారడానికి కారణమయ్యింది ఈ మహత్తర జలం. కొన్ని వేల సంవత్సరాలుగా లభ్యమవుతున్న అల్లాహ్ ఏకైక మహిమ ఈ జలం. ఇహలోకంలో దైవ సూచనల్లోని ఓ సూచన ఈ జలం. ఇక్కడికి వచ్చే ప్రతీ యాచకుడు, ప్రతీ బాటసారి తనివితీరా సేవించే అద్భుత ద్రవం ఈ జలం. ఇంతటి మధురమైన నీరు లోకంలో మరో చోట లేదు. ఈ నీటిలో గొప్ప శుభం ఉంది. అది త్రాగే ప్రతీ వారికి ప్రాప్తమవుతుంది. పరిశుద్ధాత్మ అయిన దైవదూత జిబ్రయీల్ అలైహిస్సలాం ద్వారా ఉనికిలోకి వచ్చిన అనంత జల సంపద ఈ జమ్ జమ్. ప్రియ ప్రవక్త సల్లల్లాహు అలైహివ సల్లం వారి హృదయం పలుమార్లు ఈ పవిత్ర జలంతో కడగబడింది. ప్రవక్త ఇబ్రాహీం అలైహిస్సలాం కాలం నుండి అంతిమ ప్రవక్త ముహమ్మద్ సల్లల్లాహు అలైహివ సల్లం వరకు వచ్చిన ప్రవక్తలందరూ త్రాగాలని తహతహలాడిన జలం జమ్ జమ్. ఏ జలానికీ లేని ప్రత్యేకత ఈ జలానికి ఏమిటంటే – ఇది ఆకలి గొన్న వ్యక్తి ఆకలిని తీరుస్తుంది, రోగాన్ని నయం చేస్తుంది, తలనొప్పి, కడుపునొప్పికి ఇది దివ్య ఔషధం. ఈ జలం వల్ల కoటి చూపు మెరుగవుతుంది. అందుకే దైవప్రవక్త సల్లల్లాహు అలైహివ సల్లం ఇలా ప్రవచించారు: “మావు జమ్ జమ్ లిమా షరిబ లహూ” (ఏ సదుద్దేశంతో జమ్ జమ్ త్రాగుతారో వారి ఆ ఉద్దేశం సిద్ధిస్తుంది).
జమ్ జమ్ విశేషాలు
ఈ జలాన్ని కడుపు నిండా త్రాగటం విశ్వాసానికి చిహ్నం. కాపట్యానికి విరుగుడు. ఇది పుణ్యాత్ముల కోసం మహోన్నత పానీయం. బంధు మిత్రుల కోసం గొప్ప బహుమానం. అతిథుల అతిథ్యం కోసం అద్వితీయ ద్రవ పదార్థం. శరీరానికి శక్తినీ, హాయినీ ఇచ్చే అద్భుత వరప్రసాదం. ఎంత వాడినా అది తరగదు. దాదాపు నాలుగు వేల సంవత్సరాల నుండి ఈ జలం ఇలానే నిర్విరామంగా పెల్లుబుకుతూనే ఉంది. ప్రస్తుతం యావత్ ప్రపంచంలో అతి ప్రాచీనమైన బావి ఇదేనన్న నానుడీ ఉంది.
జమ్ జమ్ సేవించే సున్నత్ విధానం
జమ్ జమ్ జలాన్ని సేవించే సున్నత్ విధానం; ఈ జలాన్ని కుడి చేత్తో బిస్మిల్లాహ్ అని త్రాగాలి. ఈ శుభప్రదమైన జలాన్ని నిలబడి త్రాగటం ప్రవక్త సల్లల్లాహు అలైహివ సల్లం వారి సంప్రదాయం. తనివితీరా ఈ జలాన్ని త్రాగాలి. త్రాగే ముందు మంచి సంకల్పం చేసుకొని మరీ త్రాగాలి. త్రాగిన తరువాత కృతజ్ఞతగా ‘అల్ హందులిల్లాహ్’ అనాలి. ఈ జలాన్ని కనీసం మూడు శ్వాసల్లో త్రాగాలి. ఈ జలాన్ని సేవించిన పిదప ఇహపరాల సాఫల్యం, సౌభాగ్యం, శుభం కోసం దుఆ చేయాలి. ఆ సమయంలో చేసే ఏ మంచి దుఆ అయినా స్వికరించబడుతుంది.
జమ్ జమ్ జలం త్రాగే ఓ సౌభాగ్యవంతుడా!
శుభాకాంక్షలు!!
ఎం.వి.మైసూరా రెడ్డి
బహుముఖ ప్రజ్ఙాశాలి డాక్టర్ ఎం. వి. మైసూరా రెడ్డి ఆంధ్రప్రదేశ్ కి చెందిన రాజకీయ నాయకుడు. రాష్ట్ర హోంమంత్రిగానూ. రాజ్యసభ సభ్యుడిగానూ పనిచేసి మంచి వక్త, రాజకీయ చతురునిగా పేరు తెచ్చుకున్నారు.
నేపధ్యము
కడప జిల్లా, ఎర్రగుంట్ల మండలం, నిడిజువ్వి గ్రామంలో 1949 ఫిబ్రవరి 28 న రైతు కుటుంబంలో జన్మించారు. మేనమామ ప్రోత్సాహంతో వైద్యవిద్యను చదివి ప్రాక్టీసు ప్రారంభించాడు. ఎర్రగుంట్ల మండలం నిడుజువ్వి మైసూరారెడ్డి స్వగ్రామం కాగా, మొదటి నుంచి కాంగ్రెస్‌లో ఉన్నారు. తొలుత ఎర్రగుంట్ల సమితి అధ్యక్షునిగా, అనంతరం కమలాపురం నియోజకవర్గం నుంచి మూడుసార్లు ఎమ్మెల్యేగా గెలుపొందారు. నేదురుమిల్లి జనార్దనరెడ్డి మంత్రివర్గంలో హోంమంత్రిగా, కోట్ల విజయభాస్కర్‌రెడ్డి మంత్రివర్గంలో రవాణాశాఖ మంత్రిగా పనిచేశారు. కాంగ్రెస్‌లో జిల్లాకు చెందిన వైఎస్‌ఆర్‌తో విభేదాలు తీవ్రస్థాయికి చేరడంతో 2004లో తెదేపాలో చేరారు. అదే ఏడాది తెదేపా తరపున కడప పార్లమెంట్‌ స్థానానికి పోటీచేసి ఓడిపోయారు. 2006లో ఆయనకు తెదేపా రాజ్యసభ సభ్యునిగా అవకాశం ఇచ్చింది. జగన్‌ను సీబీఐ అరెస్టు చేసే రెండు రోజుల ముందు ఆయన వైకాపాలో చేరారు. జగన్‌ జైలులో ఉన్న సమయంలో పార్టీని వెన్నుంటి ఉండి నడిపించారు. తొలుత మైసూరాకు పార్టీలో మంచి గుర్తింపు ఇవ్వగా తర్వాత ప్రాధాన్యత తగ్గించారు. దీంతో మైసూరా కూడా పార్టీకి దూరమవుతూ వచ్చారు.
రాజకీయ ప్రస్థానము
వైద్య వృత్తిని మానేసి 1981 లో రాజకీయాలలోకి ప్రవేశించారు. పంచాయితీ ఎన్నికలలో కమలాపురం సమితి ప్రెసిడెంటుగా గెలుపొందారు. తర్వాత శాసనసభ ఎన్నికలలో స్వతంత్ర అభ్యర్థిగా గెలుపొందారు. తర్వాత కాంగ్రెస్ పార్టీలో చేరి అందులో 25 సంవత్సరాలు కొనసాగారు. 1983 శాసనసభ ఎన్నికలలో ఓటామిపాలై 1985, 1989, 1999 ఎన్నికలలో విజయం సాధించారు. 1994లో తెలుగుదేశం అభ్యర్థి వీరశివారెడ్డి చేతిలో ఓటమి పాలయ్యారు. కాంగ్రెస్ ప్రభుత్వ హయాములో కోట్ల విజయభాస్కరరెడ్డి మంత్రివర్గంలో హోం మంత్రిగానూ, నేదురుమల్లి జనార్ధనరెడ్డి మంత్రివర్గంలో రవాణామంత్రిగానూ పనిచేశారు. తర్వాత కాంగ్రెస్ పార్టీని వీడి తెలుగుదేశం పార్టీలో చేరి రాజ్యసభకు ఎన్నికయ్యారు. తర్వాత జరిగిన మూడు లోక్‌సభ ఎన్నికలలో తెలుగుదేశం తరపున పోటీచేసి ఓడిపోయారు. తర్వాత తెలుగుదేశం పార్టీ నుండి బయటికివచ్చి ప్రస్తుతము వై.యస్.ఆర్. కాంగ్రెస్ పార్టీ కేంద్ర సంఘము సభ్యుడిగా అతి కీలక బాధ్యతలు చేపట్టారు. 2016 లో వై.యస్.ఆర్. కాంగ్రెస్ పార్టీకి రాజీనామా చేశాడు.
బయటి లంకెలు
వర్గం:1949 జననాలు వర్గం:జీవిస్తున్న ప్రజలు వర్గం:పార్టీలు ఫిరాయించిన రాజకీయ నాయకులు వర్గం:రాజ్యసభ మాజీ సభ్యులు వర్గం:కడప జిల్లా వైద్యులు వర్గం:కడప జిల్లా నుండి ఎన్నికైన లోక్‌సభ సభ్యులు వర్గం:కడప జిల్లా నుండి ఎన్నికైన శాసన సభ్యులు వర్గం:కడప జిల్లా రాజకీయ నాయకులు వర్గం:కడప జిల్లాకు చెందిన రాష్ట్ర మంత్రులు వర్గం:కడప జిల్లాకు చెందిన రాజ్యసభ సభ్యులు
ఒంటిమామిడి లొద్ది జలపాతం
ఒంటిమామిడి లొద్ది జలపాతం, తెలంగాణ రాష్ట్రం, ములుగు జిల్లా, వెంకటాపురం మండలంలోని కోయస్ అనే చిన్న గ్రామమైన మంగవాయిగూడెం సమీపంలో ఉన్న జలపాతం. ఈ జలపాతంలో దాదాపు 350 నుంచి 400 అడుగుల ఎత్తునుండి నీరు పడతున్నాయి.
జలపాతం వివరాలు
దట్టమైన అడవిలో, పచ్చటి ప్రకృతి అందాలతో, ప్రశాంతమైన వాతావరణంలో ఈ జలపాతం ఉంది. పాత్రపురం గ్రామంనుండి కాలినడకన ఏడు కిలోమీటర్ల దూరం వెళ్ళాలి. ఈ జలపాతాన్ని సందర్శించాలంటే అడవిలోని మార్గాల గురించి తెలిసిన స్థానిక గిరిజనుల సహాయం తీసుకోవలసివుంటుంది. ఇక్కడికి వెళ్ళేదారిలో మోకాళ్ల లోతు బురదలో, జారే బండరాళ్ళు ఉంటాయి.
ఈ జలపాతం వెంకటాపురం నుండి 12 కి.మీ., ఏటూరునాగారం నుండి 42 కి.మీ., వరంగల్ నుండి 156 కి.మీ.ల దూరంలో ఉంది.
మూలాలు
వర్గం:తెలంగాణ జలపాతాలు వర్గం:ములుగు జిల్లా పర్యాటక ప్రదేశాలు
కసిరెడ్డి మదన్ మోహన్ రెడ్డి
కసిరెడ్డి మదన్‌మోహన్‌ రెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1989లో రాజంపేట నియోజకవర్గం నుండి ఎమ్మెల్యేగా గెలిచాడు.
జననం, విద్యాభాస్యం
కసిరెడ్డి మదన్‌మోహన్‌ రెడ్డి 1957లో ఆంధ్రప్రదేశ్ రాష్ట్రం, కడప జిల్లా, నందలూరు మండలం,  పాతూరు గ్రామంలో జన్మించాడు. ఆయన గుల్బర్గా లో ఎం.బి.బి.ఎస్ పూర్తి చేశాడు.
రాజకీయ జీవితం
కసిరెడ్డి మదన్ మోహన్ రెడ్డి కాంగ్రెస్ పార్టీ ద్వారా రాజకీయాల్లోకి వచ్చి 1985లో రాజంపేట నియోజకవర్గం నుండి కాంగ్రెస్ పార్టీ తరపున పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి బండారు రత్నసభాపతి చేతిలో ఓడిపోయాడు. ఆయన 1989లో కాంగ్రెస్ పార్టీ అభ్యర్థిగా పోటీ చేసి తెలుగుదేశం పార్టీ అభ్యర్థి కొండూరు ప్రభావతమ్మ పై 10510 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.
కసిరెడ్డి మదన్ మోహన్ రెడ్డి 1994లో రాజంపేట నియోజకవర్గం నుండి కాంగ్రెస్ పార్టీ తరపున పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి పసుపులేటి బ్రహ్మయ్య చేతిలో 23353 ఓట్ల తేడాతో ఓడిపోయాడు. ఆయన 1999లో కాంగ్రెస్ పార్టీ టికెట్ దక్కకపోవడంతో స్వతంత్ర అభ్యర్థిగా పోటీ చేసి మూడో స్థానంలో నిలిచాడు. మదన్‌మోహన్‌ రెడ్డి అనంతరం తెలుగుదేశం పార్టీలో చేరి 2009లో తెలుగుదేశం పార్టీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి ఆకేపాటి అమరనాథరెడ్డి చేతిలో ఓడిపోయాడు.
మూలాలు
వర్గం:ఆంధ్రప్రదేశ్ శాసన సభ్యులు (1989) వర్గం:కడప జిల్లా నుండి ఎన్నికైన శాసన సభ్యులు వర్గం:కడప జిల్లా రాజకీయ నాయకులు
తేజస్వినీ సావంత్
right|200px|thumb|తేజస్వినీ సావంత్ తేజస్వినీ సావంత్ (तेजस्विनी सावंत) (జననం.సెప్టెంబర్ 12, 1980) మహారాష్ట్రలోని కొల్హాపూర్ కు చెందిన భారతీయ షూటర్.ఆమె తండ్రి రవీంద్ర సావంట్ ఇండియన్ నావికా దళంలో అధికారి. ఆమె ఒలింపిక్ గోల్డ్ క్వెస్ట్ మద్దతు పొందింది. ఈమె ప్రపంచ ఛాంపియన్‌ షిప్‌లో స్వర్ణం సాధించిన మొదటి భారతీయ మహిళ గా చరిత్రలో నిలిచింది.
జీవిత చరిత్ర
తేజస్విని తల్లిదండ్రులు సునీతా, రవీంద్రలు.వారు కొల్హాపూర్ కు చెందినవారు. ఆమెకు ఇద్దరు చెల్లెళ్ళు. వారు అనూరాధా పిత్రే, విజయ్ మల గవై. వారిద్దరూ వివాహితులు. ఆమె తండ్రి 2010 లో మరణించాదు. ఆమె కొల్హాపూర్ లోణి "జైసింగ్ కుశాలే" వద్ద శిక్షణను ప్రారంభించారు. ఆమె "కుహేలీ గంగూలీ" అనే వ్యక్తిగత కోచ్ వద్ద శిక్షణ పొందారు.. ఆమె స్పోర్ట్స్ డిపార్ట్‌మెంట్ లో ఆఫీసర్ ఆఫ్ స్పెషల్ డ్యూటీ లో నియమించబడ్డారు. ఆమె ఆగస్టు 29 2011 న అర్జున అవార్డు పొందారు. సావంత్‌కు ఇదేమీ అంత తేలిగ్గా వచ్చిన విజయం కాదు. తేజస్వినీ తండ్రి నేవీ ఆఫీసర్‌. 1971లో యుద్ధసైనికుడు కూడా. గత మార్చిలో ఆయన చనిపోయారు. అయినప్పటికీ కుటుంబ సభ్యులందరూ తేజస్విని ప్రోత్సహించారు. ఎంత కష్టమైనా, ఖరీదైనా సరే తేజస్వినీకి కావలసిన ఏర్పాట్లు చేశారు. ఆమె సాధనకు మాత్రం ఎప్పుడూ ఆటంకం కలిగించలేదు. సావంత్‌ కోరుకున్న స్థానానికి ఎదగాలని కోరుకున్నారు. మధ్యలో ఎన్నో సమస్యలు వచ్చినప్పటికీ సావంత్‌ కూడా వాటిని లెక్కచేయలేదు. ఎలాగైనా మెరుగైన ప్రదర్శన ఇవ్వాలనే పట్టుదలతోనే కష్టపడింది. ఇబ్బందులు వచ్చినా వాటి ప్రభావాన్ని తన ఆటమీద పడకుండా చూసుకుంది. మిగిలిన అన్ని పనులను చక్క బెట్టు కుంటూనే సాధన కొనసాగింది.
కెరీర్
సావంత్ 9వ దక్షిణ ఆసియా స్పోర్ట్స్ ఫెడరేషన్ గేంస్ లో 2004 లో ఇస్లామాబాదులో పాల్గొన్నారు. ఆమె అచట భారతదేశానికి బంగారు పతకాన్ని తెచ్చారు.
2006 కామన్వెల్త్ ఆటలు
ఆమె ఆసియన్ గేమ్స్ కు ముందుగా 2006 కామన్ వెల్త్ క్రీడలకు భారతదేశం తరపున ఎంపిక కాబడినారు. ఆమె 2006 కామన్వెల్త్ గేమ్స్‌లో అవనిత్ సిద్ధూ తో కలిసి మహిళల 10 మీటర్ల ఎయిర్ రైఫిల్ (పెయిర్స్)లో బంగారు పతకాన్ని గెలుచుకుంది.
ISSF ప్రపంచ కప్, ISSF ప్రపంచ ఛాంపియన్‌షిప్
మహిళా షూటర్‌ తేజస్వినీ సావంత్‌ చరిత్ర సృష్టించింది. జర్మనీలోని మ్యూనిచ్‌లో జరుగుతున్న ప్రపంచ షూటింగ్‌ ఛాంపియన్‌షిప్‌లో స్వర్ణ పతకం చేజిక్కించుకుంది. భారత్‌కు చెందిన ఒక మహిళా షూటర్‌ ప్రపంచ ఛాంపియన్‌షిప్‌లో పసిడి పతకం కైవసం చేసుకోవడం ఇదే ప్రథమం. 50 మీటర్ల రైఫిల్‌ ప్రోన్‌ విభాగంలో ఈ పతకం హస ్తగతం చేసుకుంది. సావంత్‌ మొత్తం 597(100, 100, 100, 99, 99,99) పాయింట్లు పొందింది. 1988లో రష్యాకు చెందిన మరీనా బాబ్కోవా నెలకొల్పిన రికార్డును సమం చేసింది. ఇంతకుముందు కామన్వెల్‌‌త గేమ్‌‌సలో ఎయిర్‌ రైఫిల్‌ విభాగంలో స్వర్ణ పతకం గెలుచు కుంది. పోలండ్‌కు చెందిన ఎవా జోన్నా నోవాక్సోస్కాతో సమానంగా పాయింట్లు పొందినప్పటికీ మెరుగైన 41 ట్యాలీ కారణంగా స్వర్ణ పతకం పొందింది.
2010 కామన్వెల్త్ ఆటలు
న్యూఢిల్లీ లో జరిగిన 2010 కామన్వెల్త్ క్రీడలలో ఆమె 50 మీటర్ల రైఫిల్ ప్రోన్ సింగిల్స్ రజత పతకాన్ని పొందింది. 50 మీటర్ల రైఫిల్ ప్రోన్ లో జంట విభాగంలో కాంస్యపతకాన్ని సాధించింది(మీనా కుమారి తో కలసి).. ఆమె 50 మీటర్ల రైఫిల్ 3 పొసిషన్ ఈవెంట్లో (లజ్జకుమారి గోస్వామి తో కలసి) రజత పతకాన్ని సాధించింది.
ఇతర లింకులు
వర్గం:Indian sport shooters వర్గం:ISSF rifle shooters వర్గం:జీవిస్తున్న ప్రజలు వర్గం:Commonwealth Games gold medallists for India వర్గం:Shooters at the 2006 Commonwealth Games వర్గం:1980 జననాలు వర్గం:People from Kolhapur వర్గం:Sportspeople from Maharashtra వర్గం:భారతీయ క్రీడాకారిణులు వర్గం:Shooters at the 2010 Commonwealth Games వర్గం:Recipients of the Arjuna Award వర్గం:Asian Games medalists in shooting వర్గం:Shooters at the 2006 Asian Games వర్గం:Shooters at the 2010 Asian Games
చౌటుప్పల్ రెవెన్యూ డివిజను
చౌటుప్పల్ రెవెన్యూ డివిజను, తెలంగాణ రాష్ట్రం, యాదాద్రి భువనగిరి జిల్లా లోని ఒక పరిపాలనా విభాగం. యాదాద్రి భువనగిరి జిల్లాలోవున్న రెండు రెవెన్యూ డివిజన్లలో ఇది ఒకటి. ఈ డివిజన్ పరిపాలనలో 5 మండలాలు ఉన్నాయి. ఈ డివిజన్ ప్రధాన కార్యాలయం చౌటుప్పల్ పట్టణంలో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ భాగంగా ఈ రెవెన్యూ డివిజను ఏర్పాటయింది. ఈ రెవిన్యూ డివిజను భువనగిరి లోకసభ నియోజకవర్గం, మునుగోడు శాసనసభ నియోజకవర్గాల పరిధిలో ఉంది.
జిల్లా వివరాలు
జిల్లాలో మొత్తం 17 మండలాలు ఉండగా, అందులో 12 మండలాలు భువనగిరి రెవెన్యూ డివిజన్‌ పరిధిలో, 5 మండలాలు చౌటుప్పల్‌ రెవెన్యూ డివిజన్‌ పరిధిలో ఉన్నాయి. జిల్లా జనాభా 7,70,833 కాగా భౌగోళికంగా 3,795 చదరపు కిలోమీటర్ల విస్తీర్ణంలో 17 మండలాలు, 321 రెవెన్యూ గ్రామాలు, 421 గ్రామపంచాయతీలు, ఆరు మున్సిపాలిటీలు ఉన్నాయి.
పరిపాలన
చౌటుప్పల్ డివిజను లోని మండలాలు:
మూలాలు
వర్గం:యాదాద్రి భువనగిరి జిల్లా వర్గం:యాదాద్రి భువనగిరి జిల్లా రెవెన్యూ డివిజన్లు
హల్ధర్ నాగ్
డాక్టర్ హల్ధర్ నాగ్ (జననం 31 మార్చి1950) భారతదేశంలోని ఒడిశా రాష్ట్రం,బర్‌గఢ్ కు చెందిన సంబల్పురి కవి, రచయిత. ఇతను "లోక్ కబీ రత్న" గా పేరు పొందాడు.భారత ప్రభుత్వం భారతదేశ నాల్గవ అత్యున్నత పౌరపురస్కారం పద్మశ్రీని 2016 లో హల్ధర్ నాగ్ కు ప్రదానం చేసింది.అతను ఘెన్స్ పేద కుటుంబంలో జన్మించాడు. 2016 అక్టోబరు 2న ప్రారంభించిన నాగ్ ఎంచుకున్న కవిత్వం, ఆంగ్ల అనువాదం సంకలనం కావ్యాంజలి అనే రచనకు అతను బాగా పేరుపొందాడు. అతను కావ్యంజలిపై తన 3వ సంపుటి రచనను విడుదల చేశాడు. 2019లో హల్ధర్ నాగ్‌కు సంబల్పూర్ విశ్వవిద్యాలయం డాక్టరేట్ డిగ్రీ ఇచ్చింది.
సంబల్పూర్ విశ్వవిద్యాలయం అతని రచనలను హల్ధర్ గ్రంథబాలి -2 అనే పేరుతో సంకలనంచేసి, దానిని సిలబస్‌లో ఒక భాగంగా చేర్చింది.
హల్ధర్ నాగ్ జీవితం తొలిదశ
అతను ఒడిశాలోని బర్‌గఢ్ జిల్లాలోని గోపాల్ కులానికిచెందిన పేద (యాదవ) కుటుంబంలో జన్మించాడు. చాలా చిన్న వయస్సులో,అతను తన ఆర్ధికంగా సమర్థుడైన తన తండ్రిని కోల్పోయాడు,దాని కారణంగా తన కుటుంబం కోసం అతను చాలా కష్టపడి పని చేయాల్సి వచ్చింది.హల్ధర్ నాగ్ 3వ తరగతి చదువుతున్నప్పుడు తన పాఠశాలను వదిలివేయవలసి వచ్చింది. అతను తన కుటుంబాన్ని పోషించడానికి ఒకస్థానిక మిఠాయి దుకాణంలో పాత్రలు కడిగేపని చేయవలసి వచ్చింది. హల్ధర్ నాగ్ పరిస్థితి తెలుసుకున్న స్థానిక గ్రామ అధిపతి ఉన్నత పాఠశాలకు తీసుకువెళ్ళాడు.అక్కడ అతను10 సంవత్సరాలకు పైగా వంటవాడిగా పనిచేస్తూ,ఒక వెయ్యి రుపాయలు అప్పుతీసుకుని దానికితోడుగా అతను పాఠశాల సమీపంలో ఒక చిన్న స్టేషనరీ దుకాణాన్ని కూడా తెరిచాడు,  ఆ పుస్తకాల దుకాణమే అతనికి సాహిత్యంపై మక్కువ కలిగేలా చేసింది. ఆవిధంగా సాహిత్య రచన చేయడం ప్రారంభించాడు. ఆయన రాసిన తొలి పద్యం ధోడో బార్‌గజ్ (పెద్ద మర్రిచెట్టు) ఆయనకు బాగా పేరు తెచ్చిపెట్టింది. 1990లో స్థానిక పత్రికలో ఈ రచన ప్రచురించబడింది. ఆ తర్వాత నాగ్ సాహిత్య రచనలో అంచెలంచెలుగా ఎదిగాడు. ఉన్నత స్థితికి చేరుకున్నాడు. ఒడిశాలో 'లోక్‌ కవిరత్న 'గా గుర్తింపు తెచ్చుకున్నాడు. మూడో తరగతి వరకు మాత్రమే చదువుకున్న ఈ కవి రచనలపై విశ్వవిద్యాలయాల్లో ఐదుగురు విద్యార్థులు పి.హెచ్.డి. పట్టా కొరకు సిద్ధాంత గ్రంథాలను సమర్పించారు. ఇటీవల రాష్ట్రపతి ప్రణబ్ ముఖర్జీ చేతుల మీదుగా నాగ్ పద్మశ్రీ పురస్కారాన్ని అందుకున్నాడు. ఒడిశాలోని సంబల్ వర్సిటీ హల్‌ధార్ రచనలను గ్రంథబలీ-2 పేరుతో రూపొందించిన విశ్వవ్విద్యాలయ పాఠ్యప్రణాళికలో భాగం చేసింది. తెల్లటి పంచె, బనీను నిత్య వస్త్రధారణగా కలిగి అతి సాధారణ జీవితం గడిపే హల్‌ధార్ నాగ్ ఎందరికో ఆదర్శప్రాయుడు. కవిత్వం గురించి నాగ్ మాట్లాడుతూ...'' నా దృష్టిలో కవిత్వానికి నిజ జీవితంతో సంబంధం ఉండాలి. ప్రజలకు ఓ సందేశాన్ని అందించాలి అంటాడు.''
అతను భారతదేశంలో అత్యున్నత పురస్కారమైన పద్మశ్రీ పురస్కార గ్రహీత అయినప్పటికీ,అతను తన ప్రధాన ఆదాయవనరుగా కేవలం అతని దుకాణం, వీధులవెంట తిరిగి అమ్మేవాడిగా సరళమైన జీవితాన్ని గడిపాడు.అతను రాగ్ చనా (భారతీయ తినుబండారాలు లేదా ఫలహారాలు ముఖ్యంగా పశ్చిమ ఒడిశా) వీధిలో విక్రయించాడు.
సాహిత్య వృత్తి
సంబల్పురి రచనా శైలికి అతనిని గంగాధర్ మెహర్‌తో పోల్చారు. బిబిసి అతని జీవితం,రచనల గురించి ఒక సంక్షిప్త చిత్రం చేసింది. ధోడో బార్గాచ్ ది ఓల్డ్ బన్యన్ ట్రీ అనే స్థానిక పత్రికలో ప్రచురించారు. ఇదిఅతని మొదటికవితలో ఒకటి.అతని సాహిత్యరచనలలో ఎక్కువగా మానవగౌరవాన్ని కాపాడటంద్వారా తనసొంత,సామాజిక సంస్కరణలో ఒక పోరాటయోధుడు ఉన్నాడు.సంబల్పురి శైలిలో తన సాహిత్య రచనలను ఇష్టపడే ప్రజలు అతనిని ఎంతో ప్రోత్సహించారని అతను మాటలలో చెప్పాడు: "నన్నుసత్కరించారు,ఇది మరింత రాయడానికి నన్ను ప్రోత్సహించింది," -లోక్ కబీ రత్న. అతను తన సమృద్ధిగా ఉన్న జ్ఞాపకశక్తికి ప్రసిద్ది చెందాడు,తన చివరి కవిత్వం ప్రజలకు తెలిసినంత వరకు అతను రాసిన కవితలన్నీ గుర్తుకు తెచ్చుకోవచ్చు. అతను మళ్ళీ మనల్నిగుర్తుచేసుకున్నాడు,అతను దానిని నమ్ముతాడు. . . సరళమైన అవసరాలున్న వ్యక్తి,"కవిత్వానికి నిజ జీవిత సంబంధం,ప్రజలకు సందేశం ఉండాలి." అతని కవిత్వాన్ని ఇప్పుడు ఐదుగురు పరిశోధక పండితులు పరిశోధన అంశంగా భావిస్తున్నారు. సంబల్పూర్ విశ్వవిద్యాలయం అతని రచనలను హల్దార్ గ్రంథబాలి -2 అనే పుస్తకంలో సంకలనం చేసింది. 2017 సంవత్సరంలో,భారతదేశపు నాల్గవ అత్యున్నత పౌర పురస్కారం పద్మశ్రీని సంబల్పూర్ భాషకు చేసిన కృషికిగాను 13వ భారత రాష్ట్రపతి ప్రణబ్ ముఖర్జీ నుండి అందుకున్నాడు.
సాహిత్య శైలి
అతని కవిత్వంలో రోజువారీజీవితంలో సామాజిక సమస్యలు,ప్రకృతి,మతం,అణచివేతకు వ్యతిరేకంగా పోరాడటం వంటి అంశాలపై ఆధారపడి ఉంటుంది.
సాంఘిక ప్రసార మాధ్యమం
భారత్ పతాకంపై 1,000 యథార్థ లఘు చిత్రాలను నిర్మించాలని లక్ష్యంగా పెట్టుకున్న ప్రచార చిత్ర తయారీ డాక్యుమెంటరీ డైరెక్టర్ భరత్బాలా గుల్జార్ చేత చెందిన లిటరేచర్, ఫిల్మ్ డైరెక్టర్ సంపూరన్ సింగ్ కల్రా హల్ధర్ నాగ్ గురించి వివరించారు.
ఈ లఘు చిత్రంలో అతను కథనం "నేను మీకు హల్ధర్ ఒక లేఖ రాస్తున్నాను.ఈ ఆదివాసీ కవి సంబల్పూర్ నేల కుమారుడు.అతని భాష సంబల్పురి. "
ఈ ధారావాహికలో భాగంగా, గుల్జార్ నాగ్ గురించి సంక్షిప్త యథార్థ సారాంశాన్ని 8 నిమిషాల సుదీర్ఘ కథలో భారత్‌లో వివరించాడు.ఇది వివిధ రంగాలలో భారతదేశం గురించి చిన్న కథల సమాహారం. బహుమతి టోకెన్గా గుల్జార్ అతనికి ₹ 50,000 పంపండి.
ఇన్ఫ్రారెడ్ ఫోటోగ్రఫి
పరారుణ ఛాయాగ్రహణము లేదా ఇన్ఫ్రారెడ్ ఫోటోగ్రఫీ (infrared photography)  లో ఇన్ఫ్రారెడ్ కాంతిని గుర్తించగలిగే ఫిలిం గానీ, ఇమేజ్ సెన్సర్ని గానీ ఉపయోగిస్తారు. ఇందులో ఉపయోగించే వర్ణపట భాగాన్ని సమీప పరారుణం (near-infrared) అంటారు. కాగా సుదూర పరారుణం (far-infrared) థర్మల్ ఇమేజింగ్కి ఉపయోగపడే వర్ణపట భాగం. ఇటువంటి ఫోటోగ్రఫీకి ఉపయోగించే తరంగ దైర్ఘ్యాలు 700 ఎన్ ఎం (nm) నుండి 900 ఎన్ ఎం వరకు ఉంటాయి. అయితే ఫిలిం దృశ్యమాన వర్ణపట (కంటికి కనబడే) కాంతిని కూడా గుర్తించగలదు. అందుకే సాధారణ కాంతి మొత్తాన్ని నిరోధించి, కేవలం ఇన్ఫ్రారెడ్ కాంతిని అనుమతించే ఫిల్టర్ (అందుకే ఈ ఫిల్టర్లు నలుపు రంగులోనో లేదా ముదురు ఎరుపు రంగులోనో ఉంటాయి) ని వాడవలసిన అవసరం ఉంటుంది. (ఇన్ఫ్రారెడ్ ఫిల్టర్ కి అర్థం కేవలం ఇన్ఫ్రారెడ్ కాంతిని అనుమతించే ఫిల్టర్ అయినా కావచ్చును, లేదా కేవలం ఇన్ఫ్రారెడ్ కాంతిని నిరోధించే ఫిల్టర్ అయినా కావచ్చు.) పరారుణ, దృశ్యమాన వర్ణపట ఫోటోల మధ్య భేదం
ఇటువంటి ఫిల్టర్ లని ఇన్ఫ్రారెడ్ కాంతిని గుర్తించగలిగే ఫిలిం/సెన్సర్ లతో కలిపి ఉపయోగించినపుడు ఆసక్తికరమైన ప్రభావానికి గురై ఫోటోలలో అవాస్తవిక రంగులు రావటం, బ్లాక్-అండ్-వైట్ ఫోటోలైతే అవి స్వాప్నికంగా కనబడటం, చెట్లకు ఉన్న పచ్చని ఆకుల పై మంచు పేరుకుపోయినట్లు కనబడటం (వుడ్ ఎఫెక్ట్) జరుగుతుంది. (ఆకులలో ఉండే క్లోరోఫిల్ వలన కొంతవరకు ఇలా జరిగినా అది నామమాత్రమే కానీ, ఈ ప్రభావానికి ఇది అసలు కారణం కాదు. అతినీలలోహిత ఛాయాగ్రహణం, పరారుణ ఛాయాగ్రహణం కనిపెట్టిన రాబర్ట్ విలియమ్స్ వుడ్ పేరుతో ఈ చర్యని అలా సంబోధిస్తారు. దీనికి, ఇన్ఫ్రారెడ్ ఫోటోగ్రఫిలోని ఫోటోలలో కనబడకుండా పోయే చెక్కకి సంబంధం లేదు.)
రాలీ స్కాటరింగ్ (Rayleigh scattering) వలన, మీ స్కాటరింగ్ ( Mie scattering) వలన ఆకాశం ముదురు రంగుల్లో కనబడటం, వాతావరణంలో పొగమంచు ఉన్నట్టు కనబడటం, ఇన్ఫ్రారెడ్ ఫోటోల ఇతర లక్షణాలు. ముదురు రంగులో కనబడు ఆకాశం నుండి మేఘాలు వేరు చేసినట్లు కనబడతాయి. ఇన్ఫ్రారెడ్ కాంతి యొక్క తరంగాల దైర్ఘ్యం మనుష్యుల చర్మంపై కొన్ని మిల్లీమీటర్ల వరకు చొచ్చుకుని పోయి పాలిపోయినట్టు కనబడటం, కళ్ళు చాలా వరకు నల్లగా కనబడటం జరుగుతుంది.
ఇవి కూడా చూడండి
వర్గం:ఫోటోగ్రఫీ వర్గం:ప్రత్యామ్నాయ ఛాయాచిత్రకళ
సుధా షా
జూన్ 2018లో, బోర్డ్ ఆఫ్ కంట్రోల్ ఫర్ క్రికెట్ ఇన్ ఇండియా (BCCI) ద్వారా ఆమెకు లైఫ్‌టైమ్ అచీవ్‌మెంట్ అవార్డు లభించింది.
సుధా షా (1958 జూన్ 22) భారతదేశానికి ప్రాతినిధ్యం వహించిన మాజీ  టెస్ట్,  వన్డే  అం త ర్జాతీయ క్రి కెట్ క్రీడాకారి ణి. ఆమె భా రతదే శం యొక్క దేశీయ పోటీలలో తమిళనాడు. సౌత్ జోన్‌ కు కూ డా ప్రా తి ని ధ్యం  వ హిం  చింది. ఆ మె మొత్తం 21 టె స్టులు, 13 వ న్డేలు ఆ డింది.
అంతరిక్ష శిథిలాలు
alt=Earth from space, surrounded by small white dots|thumb|300x300px|భూ ఉచ్ఛ కక్ష్య (HEO) నుండి అంతరిక్ష శిథిలాల దృశ్యం. ప్రధానమైన శిథిలాల సమూహాలు రెండు: భూస్థిర కక్ష్యలో ఉన్న వలయం, భూ నిమ్న కక్ష్యలో (LEO). ఉన్న శిథిలాల మేఘం అంతరిక్షంలోని శిథిలాలు లేదా చెత్తా చెదారం అనేది మానవ నిర్మిత, పనికిరాని వస్తువుల కుప్ప.–వయసైపోయిన ఉపగ్రహాలు, మండిపోయిన రాకెట్ల దశలు, ఈ వస్తువులు విచ్ఛిన్నమవడంవలన గాని అరిగిపోవడం వలన గాని ఢీకొట్టుకోవడం వలన గాని ఏర్పడిన శకలాలు -ఇవన్నీ అంతరిక్ష శిథిలాల లోకి వస్తాయి.
2013 జూలై నాటికి, 1 సెం.మీ. కంటే చిన్న వస్తువులు 17 కోట్లు, 1–10 సెం.మీ. వస్తువులు 670,000, అంతకంటే పెద్దవి 29,000 దాకా కక్ష్యల్లో ఉన్నాయి. 2009 నాటికి 5 సెం.మీ. కంటే పెద్దవి 19,000 వరకూ పర్యవేక్షణలో ఉన్నాయి. 2000 కి.మీ.ల కంటే దిగువన శిథిలాలు చిన్నపాటి ఉల్కల కంటే దట్టంగా ఉంటాయి; ఇందులో చాలావరకు సాలిడ్ రాకెట్ మోటార్ల నుండి వెలువడ్డ దుమ్ము, ఉపరితల రాపిడి కారణంగా వెలువడ్డ పైపూత (పెయింట్) వంటి శకలాలు, గడ్డకట్టిన శీతలీకరణి వంటివి ఉంటాయి. వీటివలన సౌరఫలకాలకు, కటకాలకూ దెబ్బ తగులుతుంది.శాండ్ బ్లాస్టింగ్ చేసినట్లుగా ఉంటుంది ఆ దెబ్బ.
శిథిలాల సాంద్రత ఒక స్థాయి కంటే పెరిగిపోయినపుడు, అదుపు చెయ్యలేని గొలుసుకట్టు చర్య లాగా ఘాతాలు (collisions) జరిగి, శిథిలాల సంఖ్య విశేషంగా పెరిగిపోతుంది. దీంతో, పనిచేస్తూ ఉన్న ఉపగ్రహాలు నాశనమౌతాయి. వాటి రక్షణ కోసం చేసే ఖర్చు పెరిగిపోతుంది. అది ఈసరికే జరగడం మొదలైందా అనేది చర్చనీయాంశం. శిథిలాల సంఖ్యను అంచనా వెయ్యడం, దాన్ని అరికట్టడం, తొలగించడం మొదలైన పనులను ప్రస్తుతం కొన్ని సంస్థలు చేపట్టాయి.
పరిమాణం
2013 జూలై నాటికి, 1 సెం.మీ. కంటే చిన్న వస్తువులు 17 కోట్లు ఉన్నాయి. 1–10 సెం.మీ. వస్తువులు 670,000 ఉన్నాయి. 10 సెం.మీ. కంటే పెద్దవి ) 29,000 ఉన్నాయి. సాంకేతికంగా ఈ కొలతకు పరిమితి 3 మి.మీ.లు. భూ నిమ్న కక్ష్యలో ఉన్న 1900 టన్నుల శిథిలాల్లో (2002 నాటికి) 98 శాతానికి పైగా 1500 వస్తువులదే. ఇవి ఒక్కొక్కటీ 100 కిలోల పైచిలుకు బరువు ఉంటాయి. చిన్న చిన్న వస్తువులు చాలా చేరుతున్నప్పటికీ, అవి త్వరలోనే భూ వాతావరణంలోకి వచ్చి మండిపోతాయి కాబట్టి, మొత్తం ద్రవ్యరాశి మాత్రం స్థిరంగానే ఉంటుంది. 2008 నాటి గణాంకాల ప్రకారం 8500 వస్తువులు, 5500 టన్నుల ద్రవ్యరాశీ ఉన్నట్లు అంచనా కట్టారు.
భూ నిమ్న కక్ష్య
భూ నిమ్న కక్ష్యలో సార్వత్రిక కక్ష్యలు ఉన్నాయి. ఇక్కడ ఉపగ్రహాలు ఒకే కక్ష్యలో కాక, అనేక కక్ష్యల వలయాల్లో పరిభ్రమిస్తూ ఉంటాయి. సౌర అనువర్తిత కక్ష్యలు (సన్ సింక్రొనస్) దీనికో ఉదాహరణ. భూ నిమ్న ఉపగ్రహాలు అనేక కక్ష్యా తలాల్లో, రోజుకు 15 సార్ల వరకు, పరిభ్రమిస్తూ ఉంటాయి. ఈ కారణంగా తరచూ ఆ కక్ష్యల్లోని వస్తువుల సమీపంలోకి వస్తూ ఉంటాయి. (భూ నిమ్న కక్ష్యలో వస్తువుల సాంద్రత చాలా ఎక్కువగా ఉంటుంది).
కక్ష్యలు అస్థిరత (perturbations) కారణంగా కూడా మారుతాయి. (భూ గురుత్వాకర్షణలో అసమతుల్యత అస్థిరతకు ఒక కారణం). ఘాతాలు (collisions) ఏ దిశ నుండైనా జరగవచ్చు. కెస్స్లర్ సిండ్రోమ్ ముఖ్యంగా భూ నిమ్న కక్షలకు వర్తిస్తుంది; ముఖాముఖి ఘాతాలైతే 16 కి.మీ./సె వేగంతో జరగవచ్చు (కక్ష్యావేగానికి రెట్టింపు). 2009 నాటి ఉపగ్రహ ఘాతం 11.7 కి.మీ./సె వేగంతో జరిగి, బోలెడు చిన్న చిన్న ముక్కలు అంతరిక్షంలోకి వెదజల్లబడ్డాయి. ఈ ముక్కలు కక్ష్యలను దాటి అనేక ఘాతాలకు కారణమై క్యాస్కేడింగు ఎఫెక్టుకు దారితీస్తాయి. ఓ మహా ఘాతమేదైనా జరిగితే (ఉదాహరణకు అంతరిక్ష కేంద్రానికి, వయసైపోయిన ఏదైనా ఉపగ్రహానికీ మధ్య), ఆ తరువాత భూ నిమ్న కక్ష్యను ఉపయోగించుకోవడం అసాధ్యమైపోవచ్చు.
మానవ సహిత యాత్రలు 400 కి.మీ.లు ఎత్తున, లేదా అంతకంటే దిగువన జరుగుతాయి. ఇక్కడ ఉండే వాతావరణ గుంజుబాటు, శిథిలాలను తొలగించడానికి ఉపయోగపడుతుంది. అంతరిక్ష వాతావరణం కారణాన, భూ వాతావరణం విస్తరించడం వలన క్రిటికల్ ఆల్టిట్యూడ్ పెరిగింది; 90 ల్లో శిథిలాల సాంద్రత తగ్గడానికి ఇదొక కారణం. రష్యా ప్రయోగాలు తగ్గడం కూడా మరో కారణం; 1970, 80 ల్లో అత్యధిక ప్రయోగాలు చేసినది సోవియట్ యూనియనే.
ఇంకా ఎత్తులలో
ఇంకా ఎత్తున ఉన్న కక్ష్యల్లో వాతావరణ గుంజుబాటు బాగా తక్కువగా ఉండడం వలన కక్ష్యా క్షీణతకు మరింత సమయం పడుతుంది. కొద్దిపాటి వాతావరణ గుంజుబాటు, చంద్రుడు కలిగించే అస్థిరత, భూ గురుత్వ అస్థిరత, సౌర గాలులు, సౌర ధార్మిక పీడనం మొదలైనవి శిథిలాలను క్రమేణా నిమ్న కక్ష్యల్లోకి నెడతాయి (అక్కడ ఆ శిథిలాలు క్షీణిస్తాయి). కానీ చాలా ఎత్తైన కక్ష్యల్లో ఈ ప్రక్రియకు వేల సంవత్సరాలు పడుతుంది. మానవుడు నిమ్న కక్ష్యల కంటే ఉన్నత కక్ష్యలను తక్కువగా వాడినప్పటికీ, సమస్య ఎదురవడానికి ఎక్కువ సమయం పట్టినప్పటికీ, సమస్య జటిలం కావడానికి ఎంతో సమయం పట్టదు.<sup class="noprint Inline-Template" style="white-space:nowrap;">[<span title="This text contradicts material elsewhere on this page. (December 2015)">contradictory ] <sup class="noprint Inline-Template" style="white-space:nowrap;">[<span title="This citation requires a reference to the specific page or range of pages in which the material appears. (December 2015)">page needed ]
సమాచార ఉపగ్రహాలు చాలావరకు భూస్థిర కక్ష్యల్లో ఉంటాయి. ఇవన్నీ ఒకే కక్ష్యామార్గంలో పరిభ్రమిస్తూ ఉంటాయి. వీటి మధ్య వేగాలు తక్కువే ఐనప్పటికీ ఏదైనా ఉపగ్రహం పనికిరాకుండా పోయినపుడు (Telstar 401 లాగా) అది భూ సమవర్తన కక్ష్య (జియో సింక్రొనస్ ఆర్బిట్) లోకి చేరుతుంది; ప్రతి సంవత్సరం దాని కక్ష్యా కోణం 0.8° చొప్పున, వేగం  160 కి.మీ./గంటకు  చొప్పున పెరుగుతూ పోతాయి. ఘాతక వేగం  1.5 కి.మీ./సె వరకూ పెరుగుతుంది. కక్ష్యా అస్థిరతలు, పనికిరాని ఉపగ్రహాల్లో రేఖాంశ చలనానికి, కక్ష్యా తలం యొక్క ప్రిసెషన్ కు కారణమవుతాయి. వ్యోమనౌకలు శిథిలాలకు అతి సమీపంలోకి (50 మీటర్ల లోపు) వచ్చే సంఘటనలు సంవత్సరానికి ఒకటైనా జరుగుతుందని అంచనా. ఇక్కడి ఘాతాల వలన ఏర్పడే శిథిలాలు, నిమ్న కక్ష్యల ఘాతాల కంటే తక్కువ ప్రమాదకరం. కానీ ఉపగ్రహం పనికిరాకుండా పోతుంది. మరీ ముఖ్యంగా సౌర చోదిత ఉపగ్రహాల వంటి పెద్ద వస్తువులు ఘాతాలకు గురవుతాయి.
ఉపగ్రహ జీవిత కాలాంతాన దానిని కక్ష్యా స్థానం నుండి తరలించగల సౌకర్యం అందులో ఏర్పాటు చేసామని ITU కు నిరూపించాల్సిన అవసరం ప్రస్తుతం ఉంది. ఐతే ఇప్పటి వరకు జరిపిన పరిశీలనలను పరిగణనలోకి తీసుకుంటే అది సరిపోదని తెలుస్తోంది. అంత దూరాన ఉన్న భూ స్థిర కక్ష్యలో 1 మీటరు కంటే చిన్న వస్తువులను కచ్చితంగా కొలవలేము కాబట్టి సమస్య స్వరూపం పూర్తిగా తెలుసుకోలేం. ఉపగ్రహాలను కక్ష్యలోనే ఖాళీ స్థానాల్లోకి తరలించవచ్చు. ఇది సులువే కాక, భావి కదలికలను ముందే అంచనా వెయ్యవచ్చు. ఇతర కక్ష్యల్లోని ఉపగ్రహాలు, బూస్టర్లు - ముఖ్యంగా భూ స్థిర బదిలీ కక్ష్యల్లో ఇరుక్కుపోయినవి- అందోళన కలిగించే మరో అంశం. ఇవి భూ స్థిర కక్ష్యను దాటేటపుడు చాలా ఎక్కువ వేగం కలిగి ఉండడమే దానికి కారణం.
ఘాతాలను నివారించేందుకు ఎన్ని ప్రయత్నాలు జరిగినప్పటికీ, ఉపగ్రహాలు ఢీ కొట్టుకోవడం జరిగాయి. ఐరోపా అంతరిక్ష సంస్థకు చెందిన ఒలింపస్-1 ని 1993 ఆగస్టు 11 న ఒక ఉల్కాశకలం ఢీకొట్టింది.చివరికి దాన్ని శ్మశాన కక్ష్యకు తరలించారు. 1996 జూలై 24 న సెరీస్ అనే ఫ్రెంచి సౌర అనువర్తిత భూ నిమ్న ఉపగ్రహాన్ని ఏరియేన్-1 H-10 రాకెట్ యొక్క శకలాలు ఢీకొట్టాయి. 1986 లో పేలిపోయిన అ రాకెట్ యొక్క శకలాలే ఇవి. 2006 మార్చి 29 న రష్యన్ ఎక్స్‌ప్రెస్-ఏఎమ్11 అనే సమాచార ఉపగ్రహం ఏదో గుర్తు తెలియని వస్తువును ఢీకొనడంతో పనికిరాకుండా పోయింది; అది చెడిపోయేలోగా సరిపడినంత సమయం ఇంజనీర్లకు దొరకడంతో దాన్ని శ్మశాన కక్ష్యలోకి పంపగలిగారు.
కొన్ని ప్రమాదాలు
1969లో జపాన్‌ ఓడకు సంబంధించిన ఐదుగురు నావికులు అంతరిక్ష వ్యర్థపదార్థాల వల్ల గాయపడ్డట్లు నమోదు చేయబడింది. ఇది బహుశా రష్యన్‌ ఉపగ్రహ వ్యర్థాల వల్ల వచ్చిందని అనుకుంటున్నారు.అమెరికా 1974 ఫిబ్రవరిలో ప్రయోగించిన స్కైలాబ్‌ 8 నుంచి 10 సంవత్సరాలు పనిచే యడానికి ఉద్దేశించింది. కానీ సూర్యునిలో జరిగిన మార్పుల వల్ల భూ వాతావరణ పైభాగం అనుకున్న దానికన్నా ఎక్కువగా విస్తరించి, పైకి లేచింది.ఫలితంగా ఈ అంతరిక్ష వాహనంపై వాతావరణ నిరోధకశక్తి, రాపిడి పెరిగి, అంతరిక్ష వాహక కక్ష్యను కిందికి దించాయి. ఫలితంగా అనుకున్న దానికన్నా ముందుగానే జులై 1979లో ఇది భూ వాతా వరణంలో ప్రవేశించి, విచ్ఛిన్నమైంది. ఈ సమయంలో విడుదలైన వ్యర్థాలు ప్రాణ, ఆస్తి నష్టం కలిగించ కుండా దక్షిణ హిందూ మహాసముద్రంలో పడిపోయాయి. దీనిలో కొంతభాగం మాత్రం జనాభా తక్కువగా ఉండే పశ్చిమ ఆస్ట్రేలియాలో పడింది.1997 లో అమెరికాలోని వోక్లహామా దగ్గర ఒక మహిళను 10×13 సెం.మీ. శకలం భుజాన్ని ఢీ కొనడం వల్ల ఆమె గాయపడింది. ఈ శకలం అమెరికాయే ప్రయోగించిన డెల్టా-2 రాకెట్‌ లోని ఇంధన ట్యాంకులోని భాగమని గుర్తించ బడింది. దీనిని అమెరికా ఎయిర్‌ఫోర్సు 1996లో ప్రయోగించింది. 2001లో ప్రయోగించిన ఒక రాకెట్‌ పైభాగం లోని సాంకేతిక లోపాలవల్ల క్షీణించి, ఎవరూ నివసించని సౌదీ అరేబియా అడవిలో పడిపోయింది. ఇదే విధంగా2003లో జరిగిన కొలంబియా ప్రమాదంలో అంతరిక్ష వాహక నౌకలో గరిష్ఠ భాగం యథాతథంగా భూమిపై పడింది.
కాలం చెల్లిన ఉపగ్రహాలు
1970, 1980 ల్లో, సోవియట్ యూనియన్ తమ RORSAT (Radar Ocean Reconnaissance SATellite) కార్యక్రమంలో భాగంగా అనేక నావిక గూఢచార ఉపగ్రహాలను ప్రయోగించింది. ఈ ఉపగ్రహాల రాడార్ల పవర్ కోసం BES-5 అణు రియాక్టరును వినియోగించారు. ఈ ఉపగ్రహాల జీవితాంతాన వాటిని శ్మశాన క్లక్ష్యలోకి పంపినప్పటికీ, అనేక వైఫల్యాల కారణంగా అణుధార్మిక పదార్థం భూమికీ నీటిలోకీ చేరింది. శ్మశాన కక్ష్యలోకి పంపిన వాటిలో కూడా పైపులకు రంధ్రాలు పడి శీతలీకరణి లీకయ్యే అవకాశం 50 ఏళ్ళ కాలంలో 8 శాతం వరకూ ఉంది. శీతలీకరణి గడ్దకట్టి, సోడియమ్-పొటాసియం మిశ్రమ బొట్లుగా మారి, మరిన్ని శిథిలాలుగా మారుతుంది.
ఈ సంఘటనలు జరుతూనే ఉన్నాయి. ఉదాహరణకు, 2015ఫిబ్రవరిలో USAF Defense Meteorological Satellite Program Flight 13 (DMSP-F13) కక్ష్యలో పేలిపోయి, 148 శిథిల శకలాలు ఏర్పడ్డాయి. ఇవి దశాబ్దాల తరబడి కక్ష్యలోనే ఉంటాయని భావిస్తున్నారు.
పోయిన పరికరాలు
ఎడ్వర్డ్ టఫ్ట్ రాసిన ఎన్విజనింగ్ ఇన్ఫర్మేషన్ అనే పుస్తకం ప్రకారం, మొట్టమొదటి అమెరికన్ అంతరిక్ష నడక సందర్భంగా వ్యోమగామి మైకెల్ కాలిన్స్ పోగొట్టుకున్న గ్లవ్ కూడా అంతరిక్ష శిథిలాలలో భాగమే; మైకెల్ కాలిన్స్ జెమిని-1 వద్ద పోగొట్టుకున్న కెమెరా; మిర్ కేంద్రం యొక్క 15 ఏళ్ళ జీవిత కాలంలో సోవియట్ కాస్మొనాట్లు వదిలేసిన చెత్త సంచులు,  ఒక రెంచి, ఒక టూత్ బ్రష్, ఎస్‌టిఎస్-116 లో ప్రయణించిన సునీతా విలియమ్స్ పోగొట్టుకున్న కెమెరా, ఎస్‌టిఎస్-120 మిషన్‌లో చిరిగిన సౌర ఫలకాన్ని రిపేరు చేస్తూండగా పోయిన ప్లయర్స్, ఎస్‌టిఎస్-126 లో హేడ్‌మేరీ స్టెఫానిషిన్-పైపర్ పోగొట్టుకున్న ఒక బ్రీఫ్‌కేసు పరిమాణంలో ఉన్న ఒక టూల్ బ్యాగు - ఇవన్నీ అంతరిక్ష శిథిలాల్లో భాగమే.
బూస్టర్లు
thumb|Spent upper stage of a Delta II rocket, photographed by the XSS 10 satelliteశిథిలాలకు ప్రధాన కారణం రాకెట్ల పై దశలు అని అంతరిక్ష శిథిలాల సమస్యను వర్గీకరించే క్రమంలో బోధపడింది. కక్ష్యలో ఉండిపోయిన ఈ దశలలో మిగిలిపోయిన ఇంధనం క్షీణించడంతో ఇవి విచ్ఛిన్నమౌతాయి.[31] అయితే, ఏమాత్రం చెక్కుచెదరకుండా ఉన్న ఒక ఏరియేన్ రాకెట్ బూస్టరు విషయంలో కూడా ఒక పెద్ద ఘాత సంఘటన జరిగింది.[21] ఉచ్ఛ దశలను నిర్వీర్యం చెయ్యాలని నాసా, అమెరికా ఎయిర్ ఫోర్సులు నిబంధన పెట్టుకున్నాయి. కానీ ఇతర సంస్థలకు చెందిన లాంచర్లకు ఆ నిబంధన లేదు[vague]. పిఎస్‌ఎల్‌వి యొక్క సాలిడ్ రాకెట్ బూస్టర్ల వంటి కింది దశలు కక్ష్యను చేరవు, అంతకు ముందే విడిపోయి, భూవాతావరణంలో పడిపోతూ మండిపోతాయి. అందుచేత వీటి కారణంగా శిథిలాల బెడద ఉండదు. [32]
2000 మార్చి 11 న చైనా లాంగ్ మార్చి -4 CBERS-1 యొక్క పై దశ, కక్ష్యలో పేలిపోయి, శిథిలాల మేఘం ఏర్పడింది. 2007 ఫిబ్రవరి 19 న రష్యన్ Briz-M బూస్టర్ దశ కక్ష్యలో పేలిపోయింది. 2006 ఫిబ్రవరి 28 న ప్రయోగింపబడిన ఈ రాకెట్, దానిలోని ప్రొపెల్లంట్‌ను పూర్తిగా వాడేసే లోపు దానిలో లోపం ఏర్పడింది. పేలుడును శాస్త్రవేత్తలు ఫిల్ముపై రికార్డు చేసినప్పటికీ, శిథిలాల మేఘాన్ని రాడారుతో కొలవలేకపోయారు. 2007 ఫిబ్రవరి 21 నాటికి 1000 పైచిలుకు ముక్కలను గుర్తించారు. 2007 ఫిబ్రవరి 14 నాటి ఒక విచ్ఛిన్నాన్ని సెలెస్ట్రాక్ తో రికార్డు చేసారు. 2006 లో 8 విచ్ఛిన్నాలు జరిగాయి. 1993 తరువాత ఇదే అధికం. 2012 అక్టోబరు 16 న Briz-M విచ్ఛిన్నమైంది. దాని శిథిలాల మొత్తం సంఖ్య, వాటి పరిమాణం తదితర వివరాలు తెలియలేదు.
ఆయుధాలు
గతంలో శిథిలాలు ఏర్పడడానికి ఒక కారణం, 1960, 70 ల్లో అమెరికా, సోవియట్ యూనియన్‌లు చేపట్టిన ఉపగ్రహాంతక ఆయుధాల పరీక్ష. ఉత్తర అమెరికా ఏరోస్పేస్ డిఫెన్స్ కమాండ్ (NORAD) వద్ద ఉన్న ఫైళ్ళలో సోవియట్ పరీక్షలకు సంబంధించిన డేటా మాత్రమే ఉంది, అమెరికా పరీక్షల కారణంగా ఏర్పడిన శిథిలాలను తరువాతి కాలంలో గుర్తించారు. శిథిలాల సమస్యను అర్థం చేసుకునే సరికి, ఉపగ్రహాంతక పరీక్షలు ఆగిపోయాయి. అమెరికా వారి ప్రోగ్రాం 437ను 1975 లో మూసివేసారు.
అమెరికా తిరిగి తన ఉపగ్రహాంతక పరీక్షలను 1980ల్లో Vought ASM-135 ఆయుధంతో మొదలుపెట్టింది. 1985లో చేసిన ఒక పరీక్ష 525 కి.మీ. కక్ష్యలో ఉన్న 1-టన్ను బరువైన ఉపగ్రహాన్ని ధ్వంసం చెయ్యడంతో 1  సెం.మీ. కంటే పెద్ద శకలాలలను వేలాదిగా సృష్టించింది. తక్కువ ఎత్తులో ఉండటాన, వాతావరణ గుంజుబాటు ఒక దశాబ్దం లోపే ఈ శిథిలాలను చాలావరకు వాతావరణంలోకి లాగేసింది. ఆ పరీక్ష తరువాత ఇలాంటి పరీక్షలపై అప్రకటిత విరామాన్ని పాటించబడింది. alt=Simulation of Earth from space, with orbit planes in red|ఎడమ|thumb|Known orbit planes of Fengyun-1C debris one month after the weather satellite's disintegration by the Chinese ASAT 2007 లో చైనా జరిపిన ఉపగ్రహాంతక క్షిపణి పరీక్షలో ఏర్పడిన శిథిలాలకు గాను ఆ దేశం విస్తృతంగా విమర్శలను ఎదుర్కొంది. ఇది చరిత్రలో జరిగిన అతి పెద్ద అంతరిక్ష శిథిలాల సంఘటన. అది సృష్టించిన శిథిలాల వివరాలిలా ఉన్నాయి - గోల్ఫ్ బంతి పరిమాణం లేదా అంతకంటే పెద్ద ముక్కలు 2,300, 1 సెం.మీ. లేదా అంతకంటే పెద్దవి 35,000 ముక్కలు, 1 మి.మీ. లేదా అంతకంటే పెద్ద ముక్కలు పది లక్షలు. ధ్వంసం చేయబడ్డ ఆ ఉపగ్రహం 850 కి.మీ.,  882 కి.మీ. ల మధ్యనున్న కక్ష్యలో పరిభ్రమిస్తూండేది. అంతరిక్షంలోని ఈ భాగం అత్యధిక ఉపగ్రహ సాంద్రత కలిగిన ప్రాంతం. ఈ ఎత్తులో వాతావరణ గుంజుబాటు (ఎట్మాస్ఫెరిక్ డ్రాగ్) తక్కువగా ఉండటాన శిథిలాలు భూమికి తిరిగిరావడానికి కూడా సమయం పడుతుంది. 2007 జూన్ లో నాసా వారి టెర్రా పర్యావరణ వ్యోమనౌక ఈ శిథిలాల నుండి తప్పించుకోవడానికి తగు చర్యలు తీసుకుంది.
2008 ఫిబ్రవరి 20 న అమెరికా చెడిపోయిన తన గూఢచార ఉపగ్రహాన్ని నాశనం చేసేందుకు తన యుద్ధ నౌక లేక్ ఈరీ నుండి SM-3 క్షిపణిని ప్రయోగించి పేల్చేసింది.ఈ గూఢచారి ఉపగ్రహం 450 కెజిల విషపూరిత హైడ్రజీన్ ప్రొపెల్లెంట్ కలిగి ఉందని భావించారు. ఈ సంఘటన 250 కి.మీ. ఎత్తున జరిగింది. ఏర్పడిన శిథిలాల పెరిజీ 250 కి.మీ. . శిథిలాల సంఖ్య తక్కువగా ఉండేలా క్షిపణిని ప్రయోగించారు. ఉపగ్రహ విధ్వంసం చాలా తక్కువ ఎత్తులో జరగడం, అక్కడ వాతావరణ గుంజుబాటు ఎక్కువగా ఉండడం చేత, శిథిలాలు 2009 కల్లా క్షీణించాయి.
alt=Large glass pit (damage) |thumb|ఓ మైక్రోమెట్రాయిడ్ స్పేస్ షటిల్ చాలెంజరు ముందు కిటికీపై చేసిన గాయం
మానవ రహిత నౌకలకు
వ్యోమనౌకలు విపుల్ షీల్డుల రక్షణ ఉన్నప్పటికీ, సూర్యకాంతి కోసం తెరుచుకుని ఉండే సౌర ఫలకాలపై ఈ షీల్డులు ఉండవు. చిన్న చిన్న వస్తువుల తాకిడికి అవి అరిగిపోతూ ఉంటాయి. ఈ రాపిడిలో అవి ప్లాస్మాను ఉత్పత్తి చేస్తాయి. ఈ ప్లాస్మా కారణంగా ఫలకాలకు విద్యుత్ ముప్పు పెరుగుతుంది. సోవియట్ అంతరిక్ష కేంద్రం మిర్‌లో ఫలకాలు చాలాకాలంగా అంతరిక్షంలో ఉన్నాయి కాబట్టి, ఈ తాకిడి కారణంగా జరిగిన అరుగుదల స్పష్టంగా కనబడుతుంది.
పెద్ద శిథిలాలు సాధారణంగా వ్యోమనౌకను నాశనం చేస్తాయి. 1981 జూలై 24 న, ప్రయోగించిన నెల తరువాత, కాస్మోస్ 1275 అనే వ్యోమనౌక కనిపించకుండా పోయింది. ఇలాంటి సంఘటనల్లో ఇది మొట్టమొదటిది. అందులో ప్రొపెల్లంటేమీ లేదు. బహుశా బ్యాటరీ పేలిపోయి ఉండవచ్చు. తరువాతి పరిశోధనల్లో, అది 300 ముక్కలుగా విచ్ఛిన్నమైందని తెలిసింది. 1992 అక్టోబరు 18 న కాస్మోస్ 1484 కూడా అలానే విచ్ఛిన్నమై పోయింది. alt=Space station with Earth as the background|ఎడమ|thumb|మిర్ అంతరిక్ష కేంద్రపు సౌర ఫలకాలపై శిథిలాల దెబ్బల కారణంగా వాటి పనితనం తగ్గిపోయింది. ఫలకం కుడి వైపున పడ్డ దెబ్బ బాగా పెద్దది. కెమెరా వైపు ఉన్నది అదే. ఫలకానికి కింది వైపున ఉన్న పెద్ద దెబ్బ ప్రోగ్రెస్ నౌక దాన్ని గుద్దినపుడు ఏర్పడింది. ఆ తరువాత అనేక ఘాతాలు (కొలిజన్స్) జరిగాయి. 1993 ఆగస్టు 11 న ఒలింపస్-1 ను ఒక ఉల్కా శకలం ఢీకొట్టింది. 1996 జూలై 24 న ఫ్రెంచి మైక్రో ఉపగ్రహం సెరైస్ ను ఏరియేన్-1 H-10 పైదశ బూస్టరు శకలాలు డీకొట్టాయి. 1986 నవంబరులో ఈ బూస్టరు పేలిపోయింది. 2006 మార్చి 29 న రష్యను ఎక్‌స్ప్రెస్ AM11 సమాచార ఉపగ్రహాన్ని ఒక గుర్తు తెలియని వస్తువు ఢీకొనడంతో అది పనికిరాకుండా పోయింది; ఇంజనీర్లకు తగినంత సమయం ఉండడంతో దాన్ని శ్మశాన కక్ష్యకు పంపగలిగారు.
2009 ఫిబ్రవరి 10 న 16:56 UTC కి మొట్టమొదటి సారి పెద్ద ఉపగ్రహాలు ఢీకొట్టుకోవడం జరిగింది. 950 కిలోల అచేతన ఉపగ్రహం కాస్మోస్ 2251, పనిచేస్తూ ఉన్న 560  కిలోల ఇరిడియమ్-33 ఉపగ్రహం ఉత్తర సైబీరియాకు 800  కి.మీ. ఎత్తున గుద్దుకున్నాయి. ఘాతం యొక్క సాపేక్ష వేగం 11.7 కి.మీ./సె. ఉపగ్రహాలు రెండూ కూడా నాశనమయ్యాయి. శిథిలాల సంఖ్య ఎంత అనేదాదానికి కచ్చితమైన అంచనా లభించలేదు.
2013 జనవరి 22 న BLITS ఉపగ్రహాన్ని శిథిలాలు ఢీకొట్టడంతో దాని కక్ష్య, కక్ష్యా వేగం రెండూ మారిపోయాయి. ఆ శిథిలాలు 2007 లో చైనా చేసిన ఉపగ్రహాంతక క్షిపణి పరీక్ష వలన ఏర్పడినవని అనుమానం.
స్పేస్ షటిల్ యాత్రలు
alt=Grey spacecraft wing at aircraft altitude|thumb|ఎస్‌టిఎస్-114 యాత్రలో డిస్కవరీ యొక్క రెక్క, ఉష్ణ కవచం స్పేస్ షటిల్ యాత్రలు మొదలుపెట్టిన కొత్తలో, కక్ష్యా మార్గంలో శిథిలాలు ఏమైనా ఉన్నాయేమోనని వెతికేందుకు నాసా, NORAD (నార్త్ అమెరికన్ ఏరోస్పేస్ డిఫెన్స్ కమాండ్) ను నియోగించింది. ఢీ కొట్టుకోడాన్ని నివారించే చర్యలను 1991 లో మొట్టమొదటిసారిగా తీసుకున్నారు కాస్మోస్ 955 నుండి వెలువడ్డ శిథిలాలను తప్పించేందుకు 7 సెకండ్ల పాటు థ్రస్టర్లను మండించారు. ఇలాంటి చర్యలనే తరువాతి స్పేస్ షటిల్ యాత్రలైన ఎస్‌టిఎస్ - 53, 72, 82 లలో కూడా చేపట్టారు.
ఛాలెంజరు రెండో యాత్ర (ఎస్‌టిఎస్-7) లో జరిగిన ఒక సంఘటన శిథిలాల సమస్యను ప్రజల దృష్టికి కూడా తీసుకువచ్చిన తొలి సంఘటనల్లో ఒకటి. పైపూతకు (పెయింటు) చెందిన ఒక పెళ్ళ దాని కిటికీకి గుద్దుకుని, 1 మి.మీ. వెడల్పు గల గుంట పడింది. 1994 లో ఎస్‌టిఎస్-59 యాత్రలో ఎండీవర్ ముందు కిటికీకి గుంట పడింది. 1998 నుండి చిన్నపాటి తాకిడుల సంఖ్య పెరుగుతూ పోయింది.
1990 ల నాటికే కిటికీల పెచ్చులూడడం, ఉష్ణ కవచాలకు చిన్న చిన్న దెబ్బలు తగలడం లాంటివి మామూలైపోయింది. ఈ దెబ్బల నుండి సున్నితమైన ఉష్ణ కవచాలను కాపాడేందుకు, షటిల్‌ తోక భాగం ముందుకు వచ్చేలా షటిల్‌ను అంతరిక్షంలో నడపడం మొదలుపెట్టారు. ఇలా నడపడం చేత శిథిలాల దెబ్బలు ఇంజన్ల మీద, వెనుక కార్గో బే మీదా పడతాయి, ఉష్ణ కవచాలు ఈ దెబ్బలనుండి తప్పించుకుంటాయి. ఇంజన్లు, కార్గో బేలు షటిల్ భూమికి తిరిగి వచ్చేటపుడు వాడరు కాబట్టి ఈ ఏర్పాటు. అంతర్జాతీయ అంతరిక్ష కేంద్రాలో లంగరు (డాకింగు) వేసేటపుడు, కవచం దృఢంగా ఉన్న వ్యోమనౌక ఆర్బిటర్‌కు అడ్డుగా ఉండేలా చూసేవారు. alt=Bullet-like hole in metallic material|ఎడమ|thumb|ఎస్‌టిఎస్-118 యాత్రలో ఎండీవర్ రేడియేటర్ ప్యానెల్లో శిథిలాల కారణంగా ఏర్పడిన తూటా లాంటి 1⁄4 అంగుళాల రంధ్రం. నాసా జరిపిన ఒక అధ్యయనంలో, షటిల్‌కు ఉన్న మొత్తం ముప్పులో సగం శిథిలాల వల్లనే ఉందని తేలింది. ఘోరమైన విపత్తు కలిగే అవకాశాలు 200 లో 1 కంటే ఎక్కువ ఉంటే షటిల్ యాత్రకు అనుమతి ఇచ్చేందుకు ఉన్నత స్థాయి నిర్ణయం అవసరం. సాధారణ షటిల్ యాత్రలో ముప్పు అవకాశం 300 లలో 1 గా ఉంటుంది. కానీ ఎస్‌టిఎస్-125 యాత్రలో (హబుల్ ను రిపేరు చేసేందుకు ఈ యాత్రను చేపట్టారు) 560 కి.మీ. ఎత్తు వద్ద ముప్పు 185 లో 1 గా ఉంటుందని తొలి అంచనాలు వేసారు. (2009 లో జరిగిన ఉపగ్రహ ఘాతం కారణంగా). అయితే శిథిలాల సంఖ్య మరింత కచ్చితంగా తెలిసాక, ఈ ముప్పును 221 లో 1 కి తగ్గించారు. యాత్ర మామూలుగానే జరిగింది.
తరువాతి షటిల్ యాత్రలలో కూడా శిథిలాల సంఘటనలు కొనసాగుతూనే ఉన్నాయి. 2006 లో ఎస్‌టిఎస్-115 యాత్రలో ఒక సర్క్యూట్ బోర్డులోని ముక్క ఒకటి అట్లాంటిస్ కార్గో బేలో రేడియేటర్ ప్యానెల్లో ఒక చిన్న రంధ్రాన్ని చేసింది. 2007 లో ఎస్‌టిఎస్-118 యాత్రలో ఎండీవర్ రేడియేటర్ ప్యానెల్లో తూటా చేసినట్టు రంధ్రాన్ని చేసింది.
అంతర్జాతీయ అంతరిక్ష కేంద్రం
అంతర్జాతీయ అంతరిక్ష కేంద్రం చిన్న శిథిలాల నుండి రక్షణ కోసం విపుల్ షీల్డింగును వాడినప్పటికీ, సౌర ఫలకాల లాంటి కొన్ని భాగాలకు ఈ షీల్డు ఉండదు. వాటికి రక్షణ కల్పించడం అంత తేలిక కాదు. 1989 లో వేసిన అంచనా ప్రకారం సౌరఫలకాలు నాలుగేళ్ళకు ~0.23% చొప్పున క్షీణిస్తాయి. తదనుగుణంగా ఈ ఫలకాలను 1% అతి డిజైను చేసారు. శిథిలాలు ఢీ కొట్టడానికి 10,000 లో 1 కంటే ఎక్కువ అవకాశం ఉంటే కేంద్రాన్ని విన్యాసాలు (ఇంజన్లను మండించడం) చేస్తారు." 2014 జనవరి నాటికి పదిహేనేళ్ళలో 16 విన్యాసాలు చేసారు. ఇవి కాక మరో మూడు సందర్భాల్లో సిబ్బంది, కేంద్రం నుండి బయటకు వెళ్ళి సోయుజ్ లో తలదాచుకున్నారు. ఈ 16 ఫైరింగులు, 3 సార్లు సోయుజ్ లో తలదాచుకోవడం కాక, మరో సందర్భంలో చేసిన విన్యాసం విఫలమైంది. 2009 మార్చిలో 10 సెం.మీ. శకలం కేంద్రానికి బాగా దగ్గరగా వచ్చింది. ఈ శకలం కాస్మోస్ 1275 ఉపగ్రహానికి చెందినదిగా భావించారు. 2012 లో నాలుగు సార్లు ఇంజన్లను మండించగా, 2013 లో ఒక్కసారి కూడా మండించలేదు.
కెస్లర్ సిండ్రోమ్
మనుషుల అంతరిక్ష కార్యకలాపాలు చాలావరకు 800 నుండి 1,500 కి.మీ. కంటే తక్కువ ఎత్తులో జరుగుతున్నప్పటికీ, కెస్లర్ సిండ్రోం కారణంగా ఆ కక్ష్యలు పనికిరాకుండా పోయే అవకాశం ఉంది. గుద్దుకోవడం వల్ల ఏర్పడే సిథిలాల శకలాలు మరిన్ని ఘాతాలకు కారణమై, గుద్దుకోవడాలు ఒక గొలుసుచర్య లాగా జరిగి భూనిమ్న కక్ష్యలో శిథిలాల శకలాల సంఖ్య ఇబ్బడిముబ్బడిగా ఫేరిగిపోతుంది. దీన్ని కెస్లర్ సిండ్రోం అంటారు.
భూమికి
alt=Cylindrical rocket fragment on sand, with men looking at it|thumb|Saudi officials inspect a crashed PAM-D module in January 2001. శిథిలాల్లో చాలావరకు భూవాతావరణం లోకి ప్రవేశించి మండిపోతాయి. పెద్ద వస్తువులు మండిపోకుండా భూమిని చేరి గుద్దుకోవచ్చు. నాసా అంచనా ప్రకారం గత యాభై ఏళ్ళుగా సగటున రోజుకు ఒకటి చొప్పున శిథిలాలు భూమిపై పడుతూనే ఉన్నాయి. పరిమాణంలో అవి పెద్దవిగా ఉన్నప్పటికీ ఆస్తి నష్టం పెద్దగా జరిగిన దాఖలాలు లేవు.